Les biblioteques de Gandia comencen el servei de reforç escolar
12 gener 2022

## Les biblioteques de Gandia comencen el servei de reforç escolar12 gener 2022Última actualització: 12 gener 2022

![](../gestion/img/fe338901ae6ae603256920b155618ea879544671966bbc04c4c6c0855eec2e6a.jpg)  
  

Les Biblioteques de Gandia presenten el servei de reforç educatiu, que es desenvoluparà a totes les biblioteques de la ciutat i també a la Biblioteca Infantil des d'aquesta mateixa setmana i fins al final del curs escolar.  
  
El servei compta amb quatre professionals amb titulació en Magisteri, el que garanteix la professionalitat en la prestació del servei. A banda del reforç educatiu, s'oferirà suport en la competència lecto-escriptora, en l'ensenyament en valencià i en animació i dinamització lectora.  
  
**Liduvina Gil**, regidora delegada del IMAB, ha declarat que “_és una alegria poder reprendre aquest servei que garanteix la possibilitat de tots els xiquets i xiquetes accedisquen a un reforç escolar en cas que ho necessiten perquè creiem que una bona educació garanteix uns millors ciutadans en el futur_”.  
  
A més de l'accés lliure a la informació, al coneixement i a les obres d'imaginació mitjançant una sèrie de serveis i recursos als quals tenen dret tots els ciutadans, les biblioteques públiques treballen per la igualtat d'oportunitats de totes les persones que a elles acudeixen.  
  
**Horaris:**  
Els horaris i els dies on els assistents podran gaudir del servei són els següents:  
  
Beniopa: Dilluns, dimecres i divendres a partir de les 17:00h (Tel: 962 959 808).  
Benipeixcar-Raval: De dilluns a divendres a partir de les 17:00h (Tel: 962 959 809).  
Grau: Dilluns i dimecres a partir de les 17:00h (Tel: 962 959 806).  
Infantil: De dilluns a dijous a partir de les 17:00h (962 959 595).  
Parc de l'Estació: Dimarts i dijous a partir de les 17:00h (962 959 819).  
Santa Anna: Dimarts i dijous a partir de les 17:00h (962 959 810).  
  
Les famílies interessades poden demanar més informació telefonant o anant a les mateixes biblioteques.

[Documentos adjuntos](../gestion/documentos/27c7ee5f5881470e7790833cc41a3ea854e59b2bd6471e0b93c4da3d6f198add.jpg)

[Twittear](https://twitter.com/share)